
STO JE ISTINA A STO MIT U PRICAMA 
0 STOTINAMA MLADIH LJUDI KOJI SU 
POSLJEDN JIH GODINA EMIGRIRALI U 
NOVU "OBECANU ZEMLJU" 



Bolji zivot na minus 20 celzija 




"Lako se napreduje na posliLpbilato placaju ama bas svaki 
Iprekovremeni sat Ma ba nko vno j kartici ncma minusa, m 
ali nam i ne treba. Litra goriva kosta manje od petkuna.^ 
Zdrav stvene ushi j* e su bes^latne. l edino im ne valja hrana: 
u sve stavliaiu secer. I zime su ubitacno dewesivne" 

ko Bozica, prije nego sto je Hrvat- 
sku zaledio val hladnoce, u Ed- 
montonu, glavnom gradu kanad- 
ske drzave Alberte, bilo je oko 
minus deset stupnjeva celzija. 
Kanadani su komentirali kako u torn gradu - 
smjestenom 300-tinjak kilometara sjeverno 
od Calgaryja, u kojem su se 1988. odrzale Zim- 
ske olimpijske igre - dugo ne pamte tako topao 
prosinac. Jer nije rijetkost da se temperatura 
spusti i ispod 40 stupnjeva u minus. 



"Ja sam iz Gorskog kotara pa mi pase ova 
kanadska planinska klima. Zimi je konstan- 
tno jako hladno, a kad padne snijeg, ne topi se 
barem pet mjeseci", kaze Kristijan Radosevic 
(37), koji se prije godinu i pol dana iz Crnog 
Luga u nacionalnom parku Risnjak doselio u 
Edmonton, a ubrzo su mu se pridruzili supru- 
ga Jelena i sinovi Gabriel (5) i Leo (3). 

U Kanadi Kristijan Radosevic upravlja gra- 
devinskim strojevima na gradilistima. Taj je 
posao radio i u Hrvatskoj, za zupanijsku tvrt- 
ku za odrzavanje cesta. Supruga je radila kao 
racunovoda, a kad je ostala bez posla, od jedne 
place im je bilo tesko prezivjeti i to uz kredit 
kojim su izgradili kucu u Crnom Lugu gdje su 
planirali svoju buducnost. Iz Hrvatske je Kri- 
stijan nasao posao skladistara u jednoj kanad- 
skoj tvrtki koja mu je platila i avionsku kartu. 
Kod njih je nakon 11 mjeseci premjesten na 
sadasnji bolje placeni posao na gradilistu. 

"Radno vrijeme je 44 sata tjedno, ali se ljeti 
radi vise, kad je gradevinska sezona, oko 11 
sati na dan i svaku drugu subotu. Supruga jos 
nema radnu dozvolu, a i mora cuvati djecu, pa 
zivimo samo od moje place, i to vrlo pristoj- 
no. Unajmili smo jadan kat kuce, komfornih 
120 kvadrata sto mjesecno zajedno s rezijama 
placamo 1400 kanadskih dolara (oko 7600 
kuna). Kuca je, poput vecine ovdje, drvena i 
zimi je unatoc niskim temperaturama unutra 
jako toplo. Grijanje je plinsko. Kad platimo 
stanarinu, ostaje nam dovoljno za zivot, a pla- 
camo i kredit u Hrvatskoj", govori Radosevic i 
otkriva kako mu je satnica 28 kanadskih do- 
lara sto je oko 150 kuna od cega treba oduzeti 
25 posto poreza. Placen je po satu, pa dobro 
zna da ce zaraditi onoliko koliko radi. Hvali 
i izvrstan zdravstveni sustav. Kod lijecnika 
nema cekanja, a usluga je vrlo kvalitetna. 

"Ovo je ravnicarski kraj, slican nasoj Sla- 
voniji, pa mi malo nedostaju planine, rijeke, 
jezera... Ali ljeti mnogo vremena provodimo 
u prirodi. Vikendom idemo na izlete ili se dru- 
zimo s prijateljima, uglavnom Hrvatima. Za 



Bozic nas se okupilo 30-ak. Vecina nas je iz 
Hrvatske u Kanadu stigla u zadnjih nekoliko 
godina. Uz gitaru zapjevamo hrvatske pjesme 
i kuhamo domace specijalitete. Mnogi se zale 
na kanadsku hranu, ali u ducanima se mogu 
nabaviti sve namirnice pa kuhamo hrvatska 
jela. JedanTalijan drzi ducan u kojem se mogu 
kupiti i brojni hrvatski proizvodi poput prsu- 
ta, slanine, zacina, pasteta, cak i sljivovica... S 
klincima cesto odemo na bazene kojih ovdje 
ima puno", prica Kristijan. Kaze da im je stari- 
ji sin u Edmontonu krenuo u skolu, da se jako 
dobro snasao i brzo uci engleski jezik. U Ka- 
nadi, naime, djeca u skolu krecu s pet godina. 

Kamate na kredit "Drago mi je sto smo 
dosli u Kanadu i htjeli bismo ovdje ostati, a 
tako razmisljaju i svi nasi ovdasnji prijatelji 
Hrvati. Nadam se da cemo nagodinu dobiti 
stalni boravak pa bismo onda kupili i kucu 
na kredit. Kamata je samo 2 do 3 posto pa bi 
nam mjesecna rata bila otprilike kao i sta- 
narina koju sad placamo. Ovdje poticu ljude 
da sto vise trose i dizu kredite, a kako su svi 
racuni umrezeni, svaki trgovac moze s moje 
kreditne kartice ocitati koliko sam kreditno 
sposoban. Ako vidi da redovito placas svoje 
racune, dat ce ti povoljniji laedit. Time se lju- 
de potice da redovito placaju svoje obveze. 
Automobile prodaju na kredit bez kamata", 
otkriva Radosevic koji bi volio da mu se djeca 
odskoluju u Kanadi pa neka, kad odrastu, sa- 
ma biraju gdje ce zivjeti. 

Slicno razmisljaju i Darija i Hrvoje, Zagrep- 
cani koji zive u gradicu od 5000 stanovnika u 
Manitobi, jednoj od najhladnijih kanadskih 
drzava u kojoj kao i u Alberti vlada najveca po- 
traznja za radnicima iz drugih krajeva svijeta 
zbog cega su mnogi Hrvati zadnjih godina bas 
ondje vidjeli svoju priliku. 

"Ne bi vjerovao koliko je nasih ljudi ovdje! 
Pogotovo u Edmontonu gdje je jako razvijena 
industrija. Od moje place mozemo dobro zi- 
vjeti i ne moramo razmisljati hocemo li kupiti 
nesto sto nam treba", govori Hrvoje (39), po 

JOSKO IVICA (33) 

Diplomirani inzenjer medicinske biokemije, 
porijeklom Trogiranin, doselio se prije godinu i 
osam mjeseci u Kitchener u drzavi Ontario. Radi kao 
asistent na Sveucilistu McMaster u Hamiltonu 

"KAD DOBIJEMO 
STALNI BORAVAK, 
KUPIT CEMO OYDJE 
KUCU: KAMATENA 
KREDITE SU SAMO 
DVA DO TRI POSTO 
PA Bl NAM M JESECNA 
RATA BILA OTPRILIKE 
KAO I SADASN JA 
STANARINA. A 
AUTOSEKUPUJENA 
BESKAMATNI KREDIT" 



struci vozac, koji radi kao vozac kamiona. 
Imaju troje djece od sest, tri i godinu i pol 
dana. U ponedjeljak ujutro sjeda u kamion 
i kuci se vraca u petak navecer da bi vikend 
proveo s obitelji. Dnevno prevali u prosjeku 
800 kilometara, a za volanom provede 14 
sati. Tvrtka u kojoj se zaposlio platila mu je 
obuku za vozaca kamiona i troskove puta iz 
Hrvatske. U isto vrijeme, prije godinu i pol 
dana, zaposlili su jos trojicu Hrvata. 

Off-road voznja "Posao je krvav. Vise 
vozim ofF-road nego po asfaltu. Puno je ne- 
asfaltiranih putova kroz nepregledna zitna 
polja. Kod nas svako selo ima crkvu, a kod 
njih - silos. Spavam u kamionu. Prezivio sam 
i voznju na minus 55 stupnjeva. No, posteno 
me placaju i uspijevam prehraniti obitelj, a 
to mi je najvaznije jer u Hrvatskoj u zadnje 
vrijeme to nisam mogao iako sam radio cak 
dva posla. Zivimo svoj americki san. Imamo 
kucu, auto, sve placamo na vrijeme... U na- 
sem gradicu imamo ducane, skolu, bolnicu... 
Sve nam je na dohvat ruke", kaze Hrvoje. 
Prica kako je supruga polozila vozacki ispit za 
samo 50 dolara. Na pitanje je li nesto mnogo 
skuplje nego u Hrvatskoj odgovara - cigarete. 
Kutija kosta oko 75 kuna. Kako su i on i su- 
pruga pusaci, kupuju duhan pa sami motaju. 

"Skole su besplatne, a autobusi skupljaju 
skolsku djecu cak i u najudaljenijim mjesti- 
ma. Cini nam se da je djeci u skoli lakse nego 
u Hrvatskoj, da vise uce kroz igru. Ljudi se 
ovdje mnogi vise smiju nego u Hrvatskoj i svi 
zele pomoci jedni drugima. Kad smo se tek 
doselili, na vrata su nam vec prvi dan pokucali 
susjedi, nepoznati ljudi i pitali nas trebamo 
li sto. Inzistirali su da nam nesto poklone i 
kupili nam lcrevet. Nista nisu trazili zauzvrat. 
Njima je drago da im se u susjedstvo doselila 
obitelj s malom djecom", istice Hrvoje do- 
dajuci kako tvrtka za koju radi dio njegove 
zarada izdvaja u fond za godisnji odmor, a 5> 

DARIJA I HRVOJE (39) 

Zagrepcanin Hrvoje radi kao vozac kamiona, dnevno prevali u prosjeku 800 kilometara: u 
ponedjeljak ujutro sjeda u kamion i kuci se vraca u petak navecer da bi vikend proveo s obitelji. 
Darija je kucanica, imaju troje djece od sest, tri i godinu i pol dana. Zive u gradicu u Manitobi 

» on sam bira hoce li koristiti slobodne dane ili 

; uzeti novae. 

"Vozaci su jako trazeni pa se tvrtke trude 

| zadrzati dobre radnike. I Kanadani vole stran- 

| ce jer znaju da za sve ima dovoljno posla. Vje- 

| rojatno ce ove godine i supruga dobiti radnu 

! dozvolu, ali nismo sigurni hoce li poceti raditi 

| dok su nam djeca mala jer su vrtici jako skupi 

| pa bi cijela njezina placa odlazila na vrtic. Ov- 

| dje je nas dom jer nam je dobro. Volim Hrvat- 

| sku, ali jos vise volim svoju djecu koja ce biti 

| Kanadani. Prema mojoj kceri se u skoli nitko 

| ne odnosi drugacije zato sto nije rodena u 

| Kanadi. Gledam svoje dijete kako ujutro kad 

| dode u skolu prije nastave s drugom djecom 

| pjeva kanadsku himnu. Za sada ne planiramo 

| ici u Hrvatsku na godisnji odmor jer bi za nas 

| petero karte kostale oko 9000 dolara. Radije 

I cu svojoj majci platiti kartu da dode ovamo 

I vidjeti unuke. Mozda si s vremenom bude- 

| mo mogli priustiti putovanje u Hrvatsku, ali 

I je odavde mnogo jeftinije otici na godisnji 

I odmor na Kubu ili na Jamajku" prica Hrvoje 

I i prisjeca se kako je prvi put u Kanadi dosao 

I u banku i pitao sluzbenicu koliki ce mu biti 

I minus naracunu. 

"Zbunila se jer to kod njih ne postoji. Rekla 

I mi je da si radije otvorim racun za stednju, sto 

I sam i ucinio. I doista uspijem svaki mjesec 

I malo ustedjeti" istice Hrvoje i dodaje da je za 

I dobivanje dozvole boravka potrebno poloziti 

I test engleskog jezika koji je vrlo rigorozan. 

Rad od kuge Njegova Darija hvali dobro 

I poduzetnicku klimu. Mnoge zene s djecom 

I rade od kuce pa ona razmislja da otvori svoj 

I mali djecji vrtic. Brzo su shvatili da se u Kana- 

| di ne sjedi po kavama kao u Hrvatskoj. Djecu i 

I mlade potice se da idu na sportske aktivnosti 

I koje su besplatne. Dok djeca igraju ili trenira- 

| ju, mame se druze. Tako se i Darija sprijateljila 

I s Kanadankama. 

"Neke od njih zvale su nas k sebi na veceru. 

I Nisu nam se bas svidjela kanadska jela jer u 

I sve stavljaju secer, ali se polako navikavamo 

I da je sve slatkasto. Zato su se svi Kanadani 

I koje sam zvala kod nas odusevili mojim gula- 

| sima i cuspajzima" ponosna je Darija. 

"Meni osobno nikada nije bilo lose u Hr- 

| vatskoj. Nisam jedan od onih sto su otisli 

I trbuhom za kruhom. Plan mi je bio otici u 

! Kanadu, putovati, usavrsiti jezik, upoznati 

I nove ljude i vidjeti druge kulture. Europu sam 

I proputovao uzduz i poprijeko, pa mi je Kana- 

| da bila novi izazov" istice Damir (31) iz Za- 

| greba, IT inzenjer koji je u Hrvatskoj zadnje 

I cetiri godine radio u svojoj struci, a prije toga 

I je sest godina bio sef voznog parka u jednoj 

I tvrtki. U rujnu 2011., tocno na prvi dan jeseni, 

I kaze, doputovao je u Toronto odakle se nakon 

I mjesec danazaputiou Edmonton. 

"Prvi posao nasao sam u ducanu s odjecom. 

I Tamo sam radio samo dva mjeseca, samo da 

| prezivim da mogu kupiti hranu i platiti rezije. 

I Onda sam se zaposlio u velikoj naftnoj kom- 

| paniji. Radio sam na tzv CNC strojevima za 

| proizvodnju raznih dijelova. U toj tvrtki ra- 

! dim i danas. Malo po malo sam se dokazivao, 




"ZA KAT KUCE U 
EDMONTONU OD 
120 KVADRATA 
PLACAMO 7600 KUNA 
STANARINE. ALI 
ZARADIMO DOVOLJNO 
DA MOZEMO JOS 
PLACATI I RATU 
KREDITA ZA NASI! 
KUCUU HRVATSKOJ" 

radio dodatne sate i smjene i uvijek davao 
vise nego sto su od mene trazili. Tako sam 
dogurao do svog sadasnjeg radnog mjesta - 
inzenjera strojarstva, iako mi to nije struka. 
Ali sam radeci na strojevima puno naucio. U 
kratkom roku sam se progurao. Danas radim 
u timu iskusnih ljudi i svaki dan ucim nove 
stvari" govori Damir dodajuci kako mu je de- 
setogodisnje radno iskustvo u Hrvatskoj i te 
kako pomoglo da u kratkom vremenu shvati 



kakve mu se prilike otvaraju u Kanadi. Slika o 
toj drzavi postala mu je ubrzo vrlo pozitivna i 
odlucio je ostati dulje nego sto je planirao kad 
je u Zagrebu pakirao kofere. Tvrtka u kojoj 
radi trazila je za njega radnu dozvolu koju je i 
dobio kao i stalno prebivaliste. 

Liubaznost Damiru se svidjelo i sto su 
ljudi u Kanadi jako jednostavni i gostoljubivi. 

"Ne gledaju vas drukcije jer niste domaci. 
Ovdje je potpuno normalno da vam kad ho- 
date po cesti, sjedite na klupi u trgovackom 
centru ili u autobusu ljudi pridu i popricaju 
s vama. U pocetku mi je to bilo cudno. Prva 
bi mi pomisao bila da sigurno nesto trebaju" 
govori Damir. Otkriva kako Kanadani jako 
cijene rad pa se na poslu lako napreduje. Rad- 
nike, dodaje, nitko ne tjera da rade vise od 
osam sati dnevno, ali se prekovremeni sati 
jako dobro placaju. 

"Za neke stvari koje sam htio kupiti u Hr- 
vatskoj sam morao mjesecima stedjeti. Ovdje 
odradim jedan vikend i mogu si to priusti- 
ti. Gorivo je jako jeftino, na hranu se ne obra- 
cunava PDV, a na ostale je proizvode stopa 
samo 5 posto. No, kako su troskovi stanova- 
nja prilicno visoki, dosta ljudi zivi s cimerima. 
I ja sam tako zivio prvih 8 mjeseci nakon cega 
sam se odlucio osamostaliti. Kako su cijene 
najma visoke, ubrzo sam odlucio kupiti svoju 
kucu" otkriva Zagrepcanin koji se u Edmon- 
tonu druzi s nekolicinom Hrvata i drugih Eu- 



DAMIR (31) 

IT inzenjer iz 
Zagreba u Hrvatskoj 
je zadnje cetiri 
godine radio u 
struci, a prije toga 
je sest godina bio 
sef voznog parka 
u jednoj tvrtki. 

U rujnu 2011. 
doputovao je u 
Toronto odakle 
se nakon mjesec 
dana zaputio u 
Edmonton. Danas 
je zaposlen u velikoj 
naftnoj kompaniji. 

"Najvecim 
uspjehom smatram 
sto sam ovdje 
upoznao svoju 
zenu", kaze Damir 







IVAN FRANCETIC (25) 

Racunalni tehnicar iz Stare Race kraj Bjelovara 
u Hrvatskoj je radio na benzinskoj postaji. U 
Edmontonu je zaposlen kao mehanicar 



ropljana, a dobar je i s dosta Kanadana, kolega 
s posla. Slobodno vrijeme najradije provodi 
sa svojom suprugom. Druze se s prijateljima, 
posjecuju jedni druge. 

"Cesto idemo u restorane da probamo nova 
jela jer je ova sredina multikulturalna. Nude 
kuhinje iz raznih krajeva svijeta, ali vecinom 
jedemo kod kuce jer supruga obozava kuhati. 
Bogata je ponuda raznih kulturnih dogada- 
nja. Nikad nisam bio ljubitelj zime i snijega, 
ali kako sam dosao u snjezni grad, odlucio 



sam nauciti voziti snowboard", kaze Damir 
koji je u okolici Edmontna uz skijalista otkrio 
i lijepa mjesta za kampiranje u ljetnim mje- 
secima. Svida mu se sto u gradu i ima puno 
parkova u koje ljudi dolaze na piknik, pa cak 
ipekurostilj. 

Dalek put i malo vremena "Stvarno mi 
ovdje znaju jako zasmetati losi vozaci. Dose- 
lilo se mnogo ljudi iz zemalja u kojima nema 
snijega pa nemaju iskustva voznje u zimskim 
uvjetima" istice Damir kojem osim obitelji 
nedostaju hrvatska hrana i Jadransko more. 

"Nije mi toliko problem visoka cijena karte 
koliko nedostatak slobodnog vremena jer mi 
se u Hrvatsku ne isplati ici na manje od tri 
tjedna, a toliko godisnjeg odmora tesko mogu 
dobiti. Za cijenu leta do Hrvatske moze se 
dobiti cijeli all inclusive aranzman za deset 
dana u Meksiku ili na Kubi. Prezadovoljan 
sam sto sam u ovako kratkom vremenu u 
Kanadi rijesio stambeno pitanje, dobio stalno 
prebivaliste i dobar posao, upoznao predivne 
ljude... A najvecim uspjehom smatram sto 
sam upoznao svoju zenu. Planiram li ostati 
ovdje zauvijek? Na to pitanje ne mogu dati 
odgovor, jer prije pet godina ni na kraj pameti 
mi nije bilo da cu se odseliti 8500 kilometa- 
ra daleko od obitelji i prijatelja. Nakon ovog 
zivotnog iskustva sve su opcije otvorene", 
zakljucuje Damir. 

U Edmontonu zivi i Mario Kovacic (28) iz 
Velikog Trojstva pokraj Bjelovara, po struci 
tehnicki crtac. U Hrvatskoj je radio kao ar- 
hitektonski tehnicar, a u Kanadi se zaposlio 




"NE PLANIRAMO 
POSJET HRVATSKOJ. 
SKUPI SU LETOVI. ZA 
CIJENU KARTE DO 
HRVATSKE DOBIJETE 
ALL INCLUSIVE 
ARANZMAN ZA DESET 
DANA GODISNJEG 
ODMORA N A JAM A JCI, 
U MEKSIKU ILI NA KUBI" 

kao mehanicar za europske automobile. Ima 
radnu dozvolu na godinu dana. U Kanadu je 
pozelio otici jos 2010., ali je zelju realizirao 
2014. godine. 

"Prvi dojmovi o Kanadi i Edmontonu bili 
su mi izvrsni, ali je s vremenom postalo mo- 
notono. Gostoljubivost je sveprisutna kao i 
dobar odnos prema strancima, premda sam 
na vlastitoj kozi dozivio nekoliko uvreda na 
nacionalnoj osnovi, i to od Kanadana. U poslu 
su vrlo profesionalni. Za mene Balkanca po- 
nekad i previse", sali se Mario na svoj racun. 
Dodaje kako zaraduje daleko ispod kanad- » 



09|01|2015 

» skog prosjeka, ali se ne zali jer placa stize na 

; vrijeme, a ima i odlicno zdravstveno osigura- 

| njeiplacengodisnjiodmor. 

"Na poslu provedem najmanje 10 sati dnev- 

| no. Prekovremeni sati su placeni 50 posto 

I vise od redovne satnice. Posao nije tezak, ali 

I se konstantno radi", govori Mario Kovacic 

I koji se kao samac odlucio stambeni prostor 

I dijeliti s cimerima, sto mu znatno smanjuje 

I troskove stanovanja. Na kraju uspije i malo 

I ustedjeti. Smatra da pristojno zivi i cak sebi 

I ponekad moze priustiti putovanje. 

Druzenje Slobodno vrijeme najcesce pro- 

| vodi s Hrvatima i Ijudima iz susjedstva koji su 

I uglavnom takoder stranci. Rijetko se druzi s 

I Kanadanima jer je, zaldjucuje, njihov menta- 

| litet poprilicno drukdji od nasega. 

Slobodnog vremena ima vikendom i ljeti 

I nastoji sto vise id na razna kulturna doga- 

| danja i u muzeje kao i u prirodu obliznjeg 

I nacionalnog parka Banff Voli otici i u Cal- 

| gary. Zime, otkriva, znaju biti depresivne jer 

I su dani kratki pa vecinu slobodnog vremena 

I provodikodkuceiliuomiljenomkaficu. 

Nikako se, tvrdi, ne moze naviknuti na ka- 

| nadsku hranu, pa cesto kupuje namirnice u 

| trgovinama koje nude proizvode iz balkan- 

| skih zemalja. Nedostaju mu hrvatski rituali 

I poputsjedenjanakavi. 

"Kava se ovdje pije iz termosice putem do 

I posla sto nikako ne mogu prihvatiti. Nedosta- 

| je mi kava s kolegama na poslu. Nakon svega 

I jos se ne mogu vidjeti kao stalnoga stanovni- 

| ka Kanade. Ali nikad se ne zna. Odluke uvijek 

I padaju u zadnji tren", prica Mario koji, ako 

I ostane duze u Kanadi, planira svake godine 

I dolaziti na mjesec dana na godisnji odmor u 

I Hrvatsku. 

Kao mehanicar u Edmontonu radi i Ivan 

I Francetic iz Stara Race, mjesta u okolici Bjelo- 

| vara. Ima 25 godina i u Kanadu je dosao sam. 

Zavrsio je skolu za racunalnog tehnicara, 

I ali je u Hrvatskoj radio na benzinskoj postaji. 

I Okusao se i kao poduzetnik u vlastitoj tvrtki, 

| a u Kanadu je pozelio otici nakon razgovora 

! s prijateljem koji je prije njega tamo otisao 

I zivjeti. Iznenadio se koliko u Edmontonu 

I ima Hrvata od koji neki drze trgovine i ugo- 

| stiteljske objekte u kojima njeguju domacu 

I atmosferu. 

"Kad sam sletio, prijatelj je dosao po mene 

I i odveo me na rucak. Ostao sam zacuden kad 

I mi se konobarica obratila s dobar dan, izvoli- 

| te. Ocekivao sam engleski jezik. Uz to sam 

I narucio cevape. Vec sljedeceg jutra sam u dru- 

| gom hrvatskom kaficu jeo burek. Iako sam 

| engleski ucio u skoli, u pocetku sam imao 

I malo problema u komunikaciji jer sam imao 

I tremu. No, nakon nekoliko tjedana prove- 

| denih u drustvu Kanadana trema je nestala. 

I Opustio sam se i poceo normalno razgovarati 

I i uciti nove rijed", prica Ivan Francetic, koji je 

I u Edmontonu upoznao i nekolicinu Hrvata 

I koji su ondje vec dulje vrijeme, ali jos nisu 

I naucili engleski. 

Iako za kanadske prilike skromno zaraduje, 

! Ivan uspijeva pokriti sve svoje troskove koji 

INZENJER DAMIR 

nisu veliki jer zivi u stanu s jos nekoliko lju- 
di. Nada se da ce pronaci i neki bolje placeni 
posao. Najvise se druzi s Hrvatima, a kako 
voli sport, zimi redovito odlazi na skijanje i 
snowboard. Kaze da mu nista ne nedostaje 
osim, dakako, prijatelja i obitelji u Hrvatskoj u 
koju ce se vjerojatno vratiti kad mu u Kanadi 
istekne radna dozvola. No, do tada ima jos 
nekoliko mjeseci pa si ostavlja mogucnost da 
se predomisli i pokusa jos malo ostati. 

Mladi znanstvenik Bez namjere da se 
vrati u Hrvatsku, u Kanadu se prije godinu 
dana i osam mjeseci odselio Trogiranin Jos- 
ko Ivica (33) kojeg je preko oceana odvela 
ljubav. Ozenio se Natasom Lekic, rodenom 
Sarajkom koja se za vrijeme rata prije vise od 
20 godina s roditeljima odselila u Kanadu, u 
grad Kitchener u drzavi Ontario. 

U Zagrebu je Josko diplomirao medicinsku 
biokemiju na Farmaceutsko-biokemijskom 
fakultetu i potom u Pragu doktorirao bio- 
kemiju na Karlovu sveucilistu. Trenutacno 
radi u gradu Hamiltonu, udaljenom oko sat 
vremena voznje od Kitchenera, kao asistent 
na sveucilistu McMaster na znanstvenim 
istrazivanjima koja se provode za studiju o 
starenju, Canadian Study on Aging. Zaposlen 
je na neodredeno vrijeme, a kako mu je zena 
kanadska drzavljanka, Iako je dobio neogra- 
nicenu radnu i boravisnu dozvolu. 

"Snalazenje mi je bilo znatno olaksano 
cinjenicom da mi je zena odavde. Nemam 
bas puno prijatelja medu Hrvatima. Vise se 
druzim s Talijanima, Indijcima, Ijudima iz 
Bosne i Hercegovine", otkriva Josko isticuci 
kako medu Kanadanima ima mnogo mladih 
i obrazovnih ljudi koji ce prilikom zaposljava- 
nja ipak imati prednost u odnosu na strance. 
Stoga njemu nije bilo Iako naci posao u struci. 

"Slao sam molbe i zivotopise, ali nitko me 
nije zvao na razgovor. Htio sam raditi na fa- 
kultetu i shvatio sam da je vazno imati pre- 
poruku pa sam se javljao profesorima i stjecao 
poznanstva. Nakon pet mjeseci, preko jednog 
prijatelja, dobio sam posao na fakultetu, ali ne 
u svojoj struci. U struci za koju sam se skolo- 



vao posao sam dobio tek nakon godinu dana 
sto se meni cini dosta vremena. Mislio sam 
da ce biti lakse, ali sada imam posao na kojem 
bih volio ostati dulje. Asistenti na fakulte- 
tima ovdje nemaju velike place, ali zaradim 
za skroman zivot. Kako Natasa jos ne radi, 
zivimo kod njezinih roditelja. Kad ona pocne 
raditi, imat cemo dvije place i mod cemo si 
unajmiti stan", govori Josko Ivica i otkriva 
kao je hrana jeftina, a odjeca pogotovo ako je 
kupujes kad su velika snizenja. Litra goriva 
kosta manje od pet kuna. Zato su skupe sta- 
narine i izlasci, pogotovo hrana u restoranima 
i alkoholna pica cije je cijena opterecena viso- 
kim porezima. Josko i njegova zena ponekad 
odu u pub na pivo, a s prijateljima se druze i 
po kucama. 

"Ovdje je sve daleko. Svagdje moras ici 
autom. Najvise od svega mi smeta sto puno 
vremena provodim u prometu, u automobilu. 
Posao mi je udaljen 70 kilometara od kuce. 
No u Kanadi je normalno da radis daleko od 
kuce, da se na posao vozis sat vremena", istice 
Josko koji za razliku od vecine ostalih Hrvata 
tvrdi da mu je kanadska hrana - super. 

"Za moj ukus malo je previse snijega. Nedo- 
staju mi i setnje po centru gradu na koje sam 
navikao u Trogiru, Zagrebu i Pragu. U Kanadi 
nema te europske estetike. Manje je lijepe ar- 
hitekture. Sve kuce su iste. Svi gradovi izgle- 
daju slicno. Priroda je lijepa, ali kako nisam 
nesto lud za prirodom, nedostaje mi europski 
ugodaj. Ovdje nitko ne sece po gradu", kaze 
Josko koji je dosta obisao Ontario i Quebec i 
upoznao mnoge lijepe male gradove. 

Usiljeni smijeh Nakon godinu i osam 
mjeseci odlucio je sebi priustiti putovanje u 
Hrvatsku. Kartu je platio oko 7000 kuna. Da 
ju je rezervirao vise od tri mjeseca unaprijed, 
mogla je biti i nesto jeftinija, a uz to je htio i u 
svom Trogiru provesti Bozic i Novu godinu, a 
tada je tesko pronaci povoljnu kartu. 

"Nadam se da cu si mod priustiti da dodem 
svake godine barem jednom. Kad si poput 
mene negdje kratko zaposlen, nije Iako do- 
biti nekoliko tjedana godisnjeg odmora. No, 
nadam se da cu imati posao na kojem cu do- 
voljno zaradivati i imati dovoljno slobodnog 
vremena da mogu putovati u Hrvatsku, ali i u 
druge krajeve svijeta jer obozavam putovanja. 
Uvjeren sam da sa svojom strukom mogu u 
Kanadi napraviti bolju karijeru nego u Hr- 
vatskoj ili drugdje u Europi. Ovdje se puno 
ulaze u znanost. Kanada je moj drugi dom. Taj 
osjecaj pripadnosti dolazi s vremenom. Kana- 
da je uredeno drustvo, ne gleda se odakle je 
tko dosao. Puno je doseljenika iz svih krajeva 
svijeta i zato se ne osjecam kao stranac. To mi 
se jako svida", kaze mladi znanstvenik. 

"U Kanadi se ocekuje da si jako poslovno na- 
strojen. Ako zelis uspjeti i napredovati moras 
ostavljati dojam da si jako pametan, najbolji 
na svijetu... A ide mi na zivce sto se stalno 
smjeskaju. I kad nisu dobre volje. Malo nepri- 
rodno. Usiljeno. Smiju se i kad nije smijesno 
jer misle da se treba smijati. To mi smeta jer 
nisam takav tip", priznaje Josko Ivica. □ 

